

**Ανώτατο Συντονιστικό Σώμα**

**Εθελοντικής Προσφοράς**

Έτος Ίδρυσης: 1973

Λευκωσία, 13 Ιουλίου 2022

**ΔΕΛΤΙΟ ΤΥΠΟΥ**

**ΠΑΡΑΤΑΣΗ ΥΠΟΒΟΛΗΣ ΣΥΜΜΕΤΟΧΩΝ** - 7ος διαγωνισμός Εταιρικού Εθελοντισμού και Εθελοντικής Προσφοράς

**ΝΕΑ προθεσμία υποβολής συμμετοχών:** **31 Αυγούστου 2022**

Tο Παγκύπριο Συντονιστικό Συμβούλιο Εθελοντισμού (ΠΣΣΕ) προκηρύσσει τον ***7ο διαγωνισμό Εταιρικού Εθελοντισμού και Εθελοντικής Προσφοράς*** και καλεί εταιρείες δημοσίου και ιδιωτικού δικαίου, που ανταποκρίνονται στους σκοπούς του διαγωνισμού, να υποβάλουν τη συμμετοχή τους.

**Σκοπός διαγωνισμού:** Να αναδειχθούν οι εταιρείες και οι καλές πρακτικές/δράσεις που έχουν αναπτύξει στους τομείς: a) του **Εταιρικού Εθελοντισμού** και β) της **Εθελοντικής Προσφοράς**, κατά το 2021 και το πρώτο εξάμηνο του 2022 οι οποίες συμβάλλουν/αποσκοπούν στα εξής:

* βελτίωση των προβλημάτων που αντιμετωπίζει η κοινωνία,
* ή/και στην επίτευξη των 17 στόχων βιώσιμης ανάπτυξης του Οργανισμού Ηνωμένων Εθνών,
* ή/και στη συνεργασία και στην παροχή στήριξης προς τις εθελοντικές οργανώσεις/ΜΚΟ,
* σε κοινωνικό ή/και περιβαλλοντικό ή/και πολιτιστικό θετικό αντίκτυπο ή/και σε οποιοδήποτε άλλο παρεμφερή θετικό αντίκτυπο.

Στο διαγωνισμό μπορούν να υποβληθούν, αναλόγως σε μία από τις δύο κατηγορίες, και ειδικές δράσεις που έχουν αναπτυχθεί την περίοδο της πανδημίας COVID-19, οι οποίες έχουν βοηθήσει την κοινωνία.

**Προθεσμία υποβολής συμμετοχών:** **31 Αυγούστου 2022 (νέα προθεσμία)**

**Υποβολή αίτησης συμμετοχής:** Η συμμετοχή στο διαγωνισμό προϋποθέτει τη συμπλήρωση ηλεκτρονικής **αίτησης** που είναι αναρτημένη σε κεντρικό σημείο στην ιστοσελίδα του ΠΣΣΕ, www.volunteerism-cc.org.cy, που αναγράφει «7ος Διαγωνισμός Εταιρικού Εθελοντισμού και Εθελοντικής Προσφοράς». Απευθείας Σύνδεσμος: <https://bit.ly/3O1SII3>